หลักเกณฑ์และวิธีการจัดสรรเงินหลักเกณฑ์และวิธีการจัดสรรเงินเพื่อการสนับสนุนโครงการและกิจกรรมพ.ศ. ๒๕๕๐กองทุนสนับสนุนการสร้างเสริมสุขภาพ[๑] ๑.วัตถุประสงค์เพื่อให้การดำเนินงานของกองทุนสนับสนุนการสร้างเสริมสุขภาพเป็นไปตามวัตถุประสงค์ที่กำหนดไว้ในมาตรา๕ แห่งพระราชบัญญัติกองทุนสนับสนุนการสร้างเสริมสุขภาพ พ.ศ. ๒๕๔๔และสอดคล้องกับหลักการบริหารกิจการบ้านเมืองที่ดี อาศัยอำนาจตามความในมาตรา ๒๑ (๓)และมาตรา ๒๙ แห่งพระราชบัญญัติดังกล่าวคณะกรรมการกองทุนสนับสนุนการสร้างเสริมสุขภาพจึงกำหนดหลักเกณฑ์และวิธีการจัดสรรเงินเพื่อการสนับสนุนโครงการและกิจกรรมขึ้นไว้โดยมีวัตถุประสงค์ ดังนี้(๑)เพื่อสนับสนุนการดำเนินการสร้างเสริมสุขภาพได้อย่างมีประสิทธิภาพ(๒)เพื่อสร้างการมีส่วนร่วมของภาคีต่าง ๆ ทั้งภาครัฐและเอกชน(๓)เพื่อสร้างกระบวนการดำเนินงานที่โปร่งใส และสามารถตรวจสอบได้(๔)เพื่อกำหนดความสัมพันธ์ระหว่างบทบาทหน้าที่ของคณะกรรมการกองทุนฯ กับสำนักงานและภาคีสร้างเสริมสุขภาพให้ชัดเจน๒.นิยาม๒.๑หลักเกณฑ์นี้เรียกว่า หลักเกณฑ์และวิธีการจัดสรรเงินเพื่อการสนับสนุนโครงการและกิจกรรม พ.ศ.๒๕๕๐ เรียกย่อว่า หลักเกณฑ์๒.๒ในหลักเกณฑ์นี้(๑)พระราชบัญญัติ หมายความว่าพระราชบัญญัติกองทุนสนับสนุนการสร้างเสริมสุขภาพ พ.ศ. ๒๕๔๔(๒)กองทุน หมายความว่ากองทุนสนับสนุนการสร้างเสริมสุขภาพ(๓)คณะกรรมการ หมายความว่าคณะกรรมการกองทุนสนับสนุนการสร้างเสริมสุขภาพ(๔)ประธานกรรมการ หมายความว่า ประธานกรรมการกองทุนสนับสนุนการสร้างเสริมสุขภาพ(๕)ผู้จัดการ หมายความว่าผู้จัดการกองทุนสนับสนุนการสร้างเสริมสุขภาพ(๖)เจ้าหน้าที่ หมายความว่าเจ้าหน้าที่ประจำสำนักงานกองทุนสนับสนุนการสร้างเสริมสุขภาพหรือบุคคลที่ผู้จัดการมอบหมายให้ทำหน้าที่ในฐานะเจ้าหน้าที่ประจำสำนักงาน(๗)สำนักงาน หมายความว่าสำนักงานกองทุนสนับสนุนการสร้างเสริมสุขภาพ(๘)ภาคี หมายความว่า ภาคีสร้างเสริมสุขภาพอันอาจเป็นบุคคลหรือนิติบุคคลที่มีส่วนร่วมในการพัฒนาแผนงานหรือโครงการหรือมีส่วนร่วมในการดำเนินกิจกรรมตามแผนงานหรือโครงการ(๙)แผนหลัก (master plan) หมายความว่า แผนการดำเนินงานของกองทุนตามมาตรา ๒๑ (๑)ซึ่งประกอบด้วยแผน/แผนงานทั้งหมดของกองทุน โดยแสดงถึงกรอบการดำเนินงานในระยะสามปีระบุถึงเป้าประสงค์ (goals) วัตถุประสงค์ (objectives) มาตรการหลัก (key measures)ตัวชี้วัดหลัก (key indicators) และเป้าหมาย(targets) โดยมีการระบุการจัดสรรงบประมาณในระดับแผนด้วย(๑๐)แผน (plan) หมายความว่ากลุ่มของแผนงาน (program) ที่มีความเกี่ยวเนื่องสอดคล้องกันอันจะนำไปสู่การบรรลุเป้าหมายที่สำคัญในการสร้างเสริมสุขภาพ(๑๑)แผนงาน (program) หมายความว่ากลุ่มของชุดโครงการ/โครงการ ซึ่งมีกิจกรรมที่สัมพันธ์กันเพื่อให้บรรลุเป้าหมายของแผนงาน(๑๒)ชุดโครงการ (project package) หมายความว่า กลุ่มของโครงการซึ่งมีความสัมพันธ์กันเพื่อให้บรรลุวัตถุประสงค์ของชุดโครงการ(๑๓)โครงการ (project)หมายความว่า กลุ่มของกิจกรรมซึ่งมีความเกี่ยวข้องสัมพันธ์กันเพื่อบรรลุวัตถุประสงค์ของโครงการ(๑๔)คณะกรรมการบริหารแผน (steering committee) หมายความว่าคณะบุคคลที่คณะกรมการแต่งตั้งขึ้นเพื่อบริหาร กำกับดูแลการพัฒนาและการดำเนินการตามแผน ภายใต้แผนหลักที่คณะกรรมการเห็นชอบไว้แล้ว คณะกรรมการบริหารแผนคณะหนึ่งอาจได้รับมอบหมายให้บริหารแผนมากกว่าหนึ่งแผนก็ได้(๑๕)ผู้จัดการแผนงาน (program manager) หมายความว่าบุคคลที่รับผิดชอบในการบริหารจัดการแผนงานให้บรรลุวัตถุประสงค์(๑๖)การทบทวนผลการดำเนินงาน (program review) หมายความว่า การประเมินผลการดำเนินงานของแผนหรือแผนงานเพื่อประโยชน์ในการพัฒนาปรับปรุงแผนหรือแผนงาน๓.แผนหลัก (master plan)แผนหลักต้องสอดคล้องกับวัตถุประสงค์ของกองทุนตามมาตรา๕ และกิจการของกองทุนตามมาตรา ๙ (๔) แห่งพระราชบัญญัติ๓.๑ให้ผู้จัดการจัดประชุมคณะกรรมการบริหารแผนและภาคีเพื่อกำหนดแผนหลัก เสนอต่อคณะกรรมการเพื่อขอความเห็นชอบก่อนสิ้นเดือนสิงหาคมของทุกปี๓.๒ในการพัฒนาแผนหลัก ให้จัดทำเป็นระยะเวลาสามปีโดยให้ปรับปรุงทุกปีเพื่อเสนอต่อคณะกรรมการตามข้อ ๓.๑๓.๓ให้ผู้จัดการจัดให้คณะกรรมการบริหารแผนและภาคีต่าง ๆ ได้มีส่วนร่วมในการพัฒนาแผนหลักให้มากที่สุด๓.๔เพื่อให้เกิดประสิทธิภาพในการใช้งบประมาณหากแผนใดมีความจำเป็นในระหว่างปีที่จะต้องปรับปรุงวงเงินงบประมาณตามแผนที่คณะกรรมการเห็นชอบไว้ไม่เกินร้อยละสิบของวงเงินงบประมาณแต่ละปีให้อยู่ในดุลยพินิจของผู้จัดการที่จะดำเนินการได้ และให้แจ้งให้คณะกรรมการทราบในกรณีที่จำเป็นต้องปรับปรุงวงเงินงบประมาณเกินกว่าร้อยละสิบให้ผู้จัดการเสนอแนวทางการปรับปรุงต่อคณะกรรมการเพื่อพิจารณาอนุมัติ๓.๕ในระหว่างปี หากผู้จัดการพิจารณาเห็นความจำเป็นต้องกำหนดแผนใหม่ภายใต้แผนหลักให้ผู้จัดการเสนอขออนุมัติต่อคณะกรรมการ๔.คณะกรรมการบริหารแผน๔.๑ให้คณะกรรมการแต่งตั้งคณะกรรมการสรรหาขึ้นคณะหนึ่งประกอบด้วยกรรมการกองทุนและผู้ทรงคุณวุฒิอื่นๆ รวมแล้วไม่เกินสิบคน โดยมีผู้จัดการเป็นกรรมการและเลขานุการทำหน้าที่พิจารณากลั่นกรองรายชื่อบุคคลที่ผู้จัดการเสนอตามที่ได้ปรึกษาหารือกับภาคีที่เกี่ยวข้องกับแผนนั้นๆ เพื่อเป็นคณะกรรมการบริหารแผนคณะต่าง ๆ จำนวนคณะละเจ็ดถึงสิบห้าคน แล้วให้ผู้จัดการเสนอรายชื่อที่ผ่านการกลั่นกรองแล้วต่อคณะกรรมการเพื่อให้ความเห็นชอบและให้ประธานกรรมการลงนามในประกาศแต่งตั้ง๔.๒คณะกรรมการบริหารแผนคณะหนึ่ง ๆ ประกอบด้วยกรรมการกองทุนไม่น้อยกว่า ๒ คนและผู้ทรงคุณวุฒิที่มีความรู้ ความสามารถ มีผลงานดีเด่นและมีประสบการณ์จากหลายสาขาที่เกี่ยวข้องกับการดำเนินการตามแผนโดยควรเป็นผู้ที่ได้รับการยอมรับจากภาคีที่เกี่ยวข้องกับแผนนั้น ๆให้ผู้จัดการหรือผู้ที่ผู้จัดการมอบหมายทำหน้าที่กรรมการและเลขานุการของคณะกรรมการบริหารแผน๔.๓ให้คณะกรรมการบริหารแผนมีวาระปฏิบัติงานคราวละสามปีหรือตามที่คณะกรรมการกำหนดโดยเมื่อครบวาระแล้วหากยังไม่มีการแต่งตั้งขึ้นใหม่ก็ให้คณะกรรมการบริหารแผนชุดเดิมนั้นปฏิบัติหน้าที่ไปก่อนนอกจากการครบตามวาระแล้วประธานกรรมการและกรรมการในคณะกรรมการบริหารแผนจะพ้นจากหน้าที่เมื่อตาย ลาออกหรือเมื่อพ้นสภาพตามมติของคณะกรรมการคณะกรรมการบริหารแผนจะสิ้นสภาพไปด้วยเมื่อแผนที่ดูแลเสร็จสิ้นหรือยุติลง๔.๔ในการประชุมของคณะกรรมการบริหารแผนให้อนุโลมใช้ความในมาตรา ๒๒ แห่งพระราชบัญญัติเว้นแต่คณะกรรมการบริหารแผนจะมีมติกำหนดแนวปฏิบัติไว้เป็นอื่น โดยไม่ขัดแย้งกับหลักการของมาตรา๒๒๔.๕ให้นำจรรยาบรรณของคณะกรรมการมาใช้เป็นหลักการและแนวปฏิบัติสำหรับประธานกรรมการและกรรมการในคณะกรรมการบริหารแผนด้วยโดยอนุโลมให้สำนักงานแจ้งถึงจรรยาบรรณแก่ประธานกรรมการและกรรมการในคณะกรรมการบริหารแผนเป็นลายลักษณ์อักษรให้ทราบตั้งแต่แรกเริ่มปฏิบัติหน้าที่๔.๖ให้คณะกรรมการบริหารแผนมีอำนาจหน้าที่ ดังนี้(๑)กำหนดแนวทางและกำกับดูแลการดำเนินงานตามแผนให้บรรลุผลรวมถึงพัฒนาแผนในระยะต่อไปข้างหน้า โดยสามารถปรับปรุงรายละเอียดของแผนนั้น ๆ ได้ภายในกรอบงบประมาณของแผนที่คณะกรรมการเห็นชอบไว้(๒)พิจารณาให้ทุนหรือพิจารณาเสนอคณะกรรมการเพื่อพิจารณาอนุมัติตามวงเงินที่กำหนดไว้ในข้อ๗.๖ (๒) และ ๗.๖ (๓)(๓)แต่งตั้งผู้ทรงคุณวุฒิเป็นที่ปรึกษาและในกรณีที่สมควรอาจมอบหมายอำนาจหน้าที่เพื่อกำกับทิศทางของแผนงานให้เป็นไปตามวัตถุประสงค์และเป้าหมายของแผน(๔)เสนอคณะกรรมการเพื่อพิจารณาแต่งตั้งผู้ทรงคุณวุฒิทดแทนกรรมการบริหารแผนที่พ้นหน้าที่ไปด้วยสาเหตุใดๆ หรือเสนอเพื่อพิจารณาแต่งตั้งกรรมการเพิ่มเติม(๕)รายงานความก้าวหน้าของการดำเนินงานตามแผนต่อคณะกรรมการ ตลอดจนจัดให้มีการประเมินผลตามข้อ๘.๓ ถึงข้อ ๘.๗(๖)พิจารณาปรับปรุงจัดสรรเงินภายในวงเงินที่กำหนดไว้ในแผนนั้น ๆ ตามความเหมาะสม(๗)ดำเนินงานอื่นใดที่จำเป็นเพื่อให้การดำเนินงานตามแผนบรรลุผลสำเร็จ๔.๗ให้ผู้จัดการจัดให้มีการประชุมร่วมกันของคณะกรรมการและคณะกรรมการบริหารแผนคณะต่างๆ เพื่อประโยชน์ในการเรียนรู้ร่วมกันและต่อการบูรณาการของแผนหลักของกองทุนในภาพรวมโดยให้จัดประชุมอย่างน้อยปีละครั้ง๕.การพัฒนาและบริหารแผนงาน๕.๑ให้คณะกรรมการบริหารแผนเป็นผู้กำหนดโครงสร้างแผนงาน (program)ภายในแผน รวมถึงกำหนดวงเงินงบประมาณสำหรับแต่ละแผนงาน หรือกลุ่มแผนงาน๕.๒ให้ผู้จัดการพัฒนารายละเอียดของแต่ละแผนงานโดยกระบวนการมีส่วนร่วมของภาคีที่เกี่ยวข้องกับแผนงานนั้นในกระบวนการพัฒนารายละเอียดของแต่ละแผนงานผู้จัดการอาจมอบหมายให้มีผู้รับผิดชอบไปดำเนินการก็ได้๕.๓ผู้จัดการอาจจัดให้มีการพัฒนานวัตกรรมในแต่ละแผนได้โดยใช้งบประมาณไม่เกินร้อยละสองของแต่ละแผน๕.๔ให้ผู้จัดการแต่งตั้งผู้มีคุณสมบัติเหมาะสมทำหน้าที่ผู้จัดการแผนงานโดยมีกระบวนการปรึกษากับภาคีที่เกี่ยวข้อง๕.๕ผู้จัดการแผนงานควรมีคุณสมบัติ ดังนี้(๑)เป็นผู้มีส่วนร่วมในกระบวนการพัฒนาแผนงาน โดยได้แสดงถึงความรู้ ความเข้าใจความเอาใจใส่ และการเป็นที่ยอมรับของภาคีที่เกี่ยวข้อง(๒)เป็นผู้มีความสามารถและประสบการณ์ในการบริหาร(๓)สามารถอุทิศเวลาปฏิบัติงานได้จริงตามข้อตกลง(๔)ไม่เป็นผู้มีประวัติด่างพร้อยในทางการเงินหรือการรับทุน ทั้งนี้ ให้พึงพิจารณาข้อมูลจากแหล่งทุนอื่นด้วย๕.๖ให้ผู้จัดการแผนงานทำหน้าที่บริหารจัดการแผนงานภายใต้กรอบการปฏิบัติงานและโครงการตามที่คณะกรรมการบริหารแผนนั้น ๆ กำหนด๕.๗ผู้จัดการแผนงานจะพ้นจากหน้าที่เมื่อแผนที่ดูแลเสร็จสิ้นหรือยุติลง ผู้จัดการแผนงานอาจพ้นจากหน้าที่เมื่อลาออกหรือ ผู้จัดการเห็นสมควรให้พ้นจากหน้าที่ เนื่องจากขาดคุณสมบัติตามข้อ ๕.๕และให้ผู้จัดการแต่งตั้งผู้จัดการแผนงานคนใหม่แทน๖.แผนงาน ชุดโครงการ หรือโครงการที่กองทุนให้การสนับสนุน๖.๑แผนงาน ชุดโครงการ หรือโครงการ ที่อยู่ในข่ายที่กองทุนจะสนับสนุนต้องเป็นแผนงานชุดโครงการ หรือโครงการ ที่สอดคล้องกับวัตถุประสงค์ของกองทุนตามมาตรา ๕กิจการของกองทุนตามมาตรา ๙ (๔) หรือแผนการดำเนินงานของกองทุนแผนใดแผนหนึ่งที่คณะกรรมการเห็นชอบไว้๖.๒กองทุนสามารถสนับสนุนแผนงาน ชุดโครงการ หรือโครงการ ๓ ประเภท ดังนี้ (๑)แผนงาน ชุดโครงการ หรือโครงการ ด้านการพัฒนาและปฏิบัติการ หมายถึง แผนงานชุดโครงการ หรือโครงการ ที่มีลักษณะเป็นการฝึกอบรม การรณรงค์ การจัดกิจกรรมหรือพัฒนารูปแบบที่เป็นนวัตกรรม หรือการพัฒนาเครือข่ายภาคีหรือปฏิบัติการในด้านการสร้างเสริมสุขภาวะ ทั้งนี้ ต้องไม่ใช่งานประจำที่ดำเนินการอยู่แล้ว(๒)แผนงาน ชุดโครงการ หรือโครงการ ด้านการศึกษาวิจัย หมายถึง แผนงาน ชุดโครงการหรือโครงการ ที่มีลักษณะการศึกษาวิจัย การทบทวนองค์ความรู้ การวิจัยและพัฒนาการประเมินผล รวมทั้งการพัฒนาศักยภาพด้วย(๓)แผนงาน ชุดโครงการ หรือโครงการ ด้านการอุปถัมภ์กิจกรรม หมายถึง แผนงาน ชุดโครงการหรือโครงการที่มีลักษณะการให้ทุนแก่กิจกรรมด้านกีฬาศิลปวัฒนธรรมหรือกิจกรรมสาธารณะอื่นเพื่อเป็นสื่อกลางในการสร้างความรู้และค่านิยมในการสร้างเสริมสุขภาพ๖.๓ลักษณะแผนงาน ชุดโครงการ หรือโครงการที่กองทุนให้การสนับสนุนให้เป็นไปตามประกาศแนบท้ายหลักเกณฑ์นี้๖.๔รายละเอียดสำหรับแผนงาน ชุดโครงการ หรือโครงการ แต่ละประเภท ให้ผู้จัดการจัดทำเป็นประกาศของสำนักงานเผยแพร่ให้สาธารณชนได้ทราบทางสื่อมวลชนตามเวลาและโอกาสที่เหมาะสม๖.๕แผนงาน ชุดโครงการ หรือโครงการ ที่กองทุนจะรับพิจารณาอาจจะมาจากการทำงานร่วมกันของภาคีหรือจากผู้สนใจที่เสนอเข้ามาตามประกาศของสำนักงาน๖.๖แผนงาน ชุดโครงการ หรือโครงการ ไม่ว่าประเภทใดต้องมีรายละเอียดเพียงพอแก่การพิจารณาของกองทุน ทั้งนี้ ให้เป็นไปตามแบบเสนอแผนงานชุดโครงการ หรือโครงการที่สำนักงานกำหนด๗.การพิจารณาแผนงาน ชุดโครงการหรือโครงการ๗.๑การพิจารณาแผนงาน ชุดโครงการ หรือโครงการ ให้ดำเนินการตามลำดับขั้นตอนดังนี้(๑)ขั้นการกลั่นกรองทางวิชาการ(๒)ขั้นพิจารณาตัดสิน๗.๒การกลั่นกรองทางวิชาการให้กระทำโดยผู้ทรงคุณวุฒิที่ต้องไม่เกี่ยวข้องโดยตรงกับผู้เสนอแผนงานชุดโครงการ หรือโครงการ เงื่อนไขและจำนวนผู้ทรงคุณวุฒิให้เป็นไปตามขนาดแผนงานชุดโครงการ หรือโครงการ ดังนี้ขนาดแผนงาน ชุดโครงการ หรือโครงการ(งบประมาณที่ขอ)จำนวนผู้ทรงคุณวุฒิ· ไม่เกิน ๒๐๐,๐๐๐ บาทอย่างน้อย ๑ คน· ๒๐๐,๐๐๑ ๑,๐๐๐,๐๐๐ บาทอย่างน้อย ๓ คน· ๑,๐๐๐,๐๐๑ ๕,๐๐๐,๐๐๐ บาทอย่างน้อย ๕ คน· ๕,๐๐๐,๐๐๑ ๑๐,๐๐๐,๐๐๐ บาทอย่างน้อย ๗ คน· ๑๐,๐๐๐,๐๐๑ ๒๐,๐๐๐,๐๐๐ บาทอย่างน้อย ๗ คน และจะต้องมีการประชุมพิจารณา· เกินกว่า ๒๐ ล้านบาทอย่างน้อย ๗ คน โดยมีกรรมการบริหารแผนรวมอยู่ด้วยอย่างน้อย ๓ คน และจะต้องมีการประชุมพิจารณาผู้ทรงคุณวุฒิให้เลือกจากบัญชีรายชื่อตามข้อ๗.๕ ๗.๓ให้ผู้จัดการแผนงานหรือผู้ที่ผู้จัดการมอบหมาย รับผิดชอบดำเนินการตามข้อ ๗.๒และประมวลผลการกลั่นกรองทางวิชาการ รวมทั้งพิจารณาให้มีการปรับปรุงรายละเอียดของแผนงานชุดโครงการ หรือโครงการ ถ้าจำเป็นเพื่อเสนอเป็นข้อมูลในการตัดสินใจของผู้มีอำนาจตามข้อ ๗.๖๗.๔หลังจากได้รับการอนุมัติแล้วให้ผู้จัดการหรือผู้ที่ผู้จัดการมอบหมายจัดทำสัญญากับผู้รับทุนซึ่งในกระบวนการดังกล่าวหากมีความจำเป็นและสมควรเพื่อประโยชน์ในการบริหารจัดการผู้จัดการอาจให้มีการปรับปรุงแก้ไขเพิ่มเติมในรายละเอียดได้๗.๕ให้ผู้จัดการร่วมกับผู้จัดการแผนงาน จัดทำบัญชีรายชื่อผู้ทรงคุณวุฒิประจำแต่ละแผน แล้วเสนอขอความเห็นชอบจากคณะกรรมการบริหารแผนปีละครั้ง๗.๖อำนาจในการพิจารณาสนับสนุนงบประมาณให้เป็นไปตามวงเงินดังนี้(๑)วงเงินไม่เกิน ๒๐ ล้านบาท ให้ผู้จัดการพิจารณาอนุมัติแล้วรายงานให้คณะกรรมการและคณะกรรมการบริหารแผนทราบ(๒)วงเงินเกิน ๒๐ ล้านบาทแต่ไม่เกิน ๕๐ ล้านบาทให้คณะกรรมการบริหารแผนพิจารณาอนุมัติและเสนอคณะกรรมการเพื่อทราบ(๓)วงเงินเกินกว่า ๕๐ ล้านบาทให้คณะกรรมการบริหารแผนพิจารณาเสนอต่อคณะกรรมการเพื่อพิจารณาอนุมัติ๘.การกำกับติดตามและประเมินผลเพื่อปรับปรุงการดำเนินงานตามแผน๘.๑ให้สำนักงานกำหนดงวดงานและงวดเงินในสัญญาเพื่อกำกับผลงานและวงเงินที่จะจ่ายในแต่ละงวด๘.๒ให้ผู้จัดการแผนงานกำหนดกลไกการกำกับติดตามและประเมินผลภายในของแผนงานและจัดทำรายงานความก้าวหน้าของการดำเนินงานของแผนงานเสนอต่อคณะกรรมการบริหารแผนอย่างน้อยปีละหนึ่งครั้งหรือตามที่คณะกรรมการบริหารแผนกำหนด๘.๓ให้ผู้จัดการแผนงานจัดให้มีการทบทวนผลการดำเนินงาน เพื่อปรับปรุงการดำเนินงานของแผนงานปีละหนึ่งครั้งและรายงานผลให้คณะกรรมการบริหารแผนทราบโดยผ่านคณะกรรมการกำกับทิศทางที่คณะกรรมการบริหารแผนแต่งตั้ง๘.๔ให้คณะกรรมการบริหารแผน จัดทำรายงานความก้าวหน้าของการดำเนินงานของแผนเสนอต่อคณะกรรมการ อย่างน้อยปีละหนึ่งครั้ง หรือตามที่คณะกรรมการกำหนด๘.๕ให้คณะกรรมการบริหารแผน จัดให้มีการทบทวนผลการดำเนินงานเพื่อปรับปรุงการดำเนินงานของแผนปีละหนึ่งครั้ง และรายงานผลให้คณะกรรมการทราบ๘.๖รายงานตามข้อ ๘.๒ ถึง ๘.๕ ให้นำเสนอ คณะกรรมการประเมินผลการดำเนินงานของกองทุนตามมาตรา ๓๗ แห่งพระราชบัญญัติ เพื่อทราบด้วย๘.๗ให้คณะกรรมการบริหารแผนพิจารณา จัดให้มีการประเมินผลเชิงลึกสำหรับชุดแผนงานชุดโครงการ หรือโครงการ ขนาดใหญ่ที่มีวงเงินงบประมาณเกินกว่า ๒๐ ล้านบาท๘.๘คณะกรรมการ หรือคณะกรรมการบริหารแผน อาจจัดให้มีการติดตามและประเมินผลนอกเหนือจากการรายงานและทบทวนในข้อ ๘.๒ ถึง ๘.๗ ก็ได้๙.การสิ้นสุดแผนงาน ชุดโครงการหรือโครงการ๙.๑แผนงาน ชุดโครงการ หรือโครงการนั้นได้ดำเนินกิจกรรมตามที่ได้วางแผนและบรรลุเป้าหมายตามวัตถุประสงค์ที่ได้รับอนุมัติให้ดำเนินการแล้วและไม่มีความจำเป็นที่จะต้องดำเนินการต่อ หรือ๙.๒แผนงาน ชุดโครงการ หรือโครงการนั้นหมดสภาพไปเนื่องจากผลจากการติดตามตรวจสอบและการประเมินผลระบุให้เห็นถึงความล้มเหลวและเห็นควรให้เลิกหรือ๙.๓เป็นไปตามเงื่อนไขอื่น ตามที่ระบุไว้ในสัญญาระหว่างกองทุนกับผู้รับทุนของแผนงานชุดโครงการ หรือโครงการนั้น๑๐.การรักษาการและปฏิบัติการตามหลักเกณฑ์๑๐.๑ให้ผู้จัดการเป็นผู้รักษาการตามหลักเกณฑ์นี้ และสามารถออกระเบียบ ประกาศ คำสั่งหรือดำเนินการอื่นใด เพื่อให้บรรลุวัตถุประสงค์ตามหลักเกณฑ์นี้ได้๑๐.๒ในกรณีที่มีปัญหาทางข้อกฎหมายหรือข้อที่เกี่ยวกับนโยบายของคณะกรรมการในการปฏิบัติตามหลักเกณฑ์นี้ให้ผู้จัดการรายงานข้อเท็จจริงและเสนอความเห็นต่อคณะกรรมการเพื่อวินิจฉัยชี้ขาด๑๑.บทเฉพาะกาล๑๑.๑ให้คณะกรรมการอำนวยการแผนงานคณะต่าง ๆที่ปฏิบัติงานอยู่ก่อนที่หลักเกณฑ์นี้จะมีผลบังคับใช้คงปฏิบัติงานต่อไปจนสิ้นสุดแผนงานหรือโครงการตามกำหนดเดิมและยังคงอำนาจหน้าที่ที่มีอยู่เดิมโดยให้ถือเป็นระดับคณะอนุกรรมการของคณะกรรมการบริหารแผนชุดที่เกี่ยวข้อง ทั้งนี้ยกเว้นคณะกรรมการบริหารแผนจะเห็นเป็นอย่างอื่นให้สำนักงานจัดทำบัญชีรายชื่อคณะกรรมการอำนวยการแผนงานในวรรคแรกแจ้งต่อคณะกรรมการบริหารแผนที่ดูแลแผนที่เกี่ยวข้องในการประชุมนัดแรก๑๑.๒ให้แผนงาน ชุดโครงการหรือโครงการที่ได้รับการอนุมัติสนับสนุนงบประมาณไปแล้วก่อนที่หลักเกณฑ์นี้จะมีผลบังคับใช้ดำเนินการต่อไปจนสิ้นสุดแผนงาน ชุดโครงการ หรือโครงการ๑๑.๓ให้บรรดาระเบียบ ประกาศ คำสั่ง หรือกฎ ไม่ว่าจะเรียกชื่อใด ๆที่ออกตามหลักเกณฑ์และวิธีการจัดสรรเงินการสนับสนุนโครงการและกิจกรรม พ.ศ. ๒๕๔๘มีผลบังคับใช้ต่อไปเสมือนได้ออกตามหลักเกณฑ์นี้จนกว่าจะมีการออกระเบียบ ประกาศคำสั่ง หรือกฎนั้น ๆ ขึ้นมาใหม่หลักเกณฑ์นี้ให้มีผลบังคับใช้ตั้งแต่วันประกาศเป็นต้นไปและให้ยกเลิกหลักเกณฑ์และวิธีการจัดสรรเงินการสนับสนุนโครงการและกิจกรรม พ.ศ. ๒๕๔๘และบรรดาระเบียบ คำสั่ง หรือประกาศต่าง ๆ ที่ขัดหรือแย้งกับหลักเกณฑ์นี้ประกาศ ณ วันที่ ๑๘มกราคม พ.ศ. ๒๕๕๐โฆสิต ปั้นเปี่ยมรัษฎ์รองนายกรัฐมนตรีประธานกรรมการกองทุนสนับสนุนการสร้างเสริมสุขภาพดวงเพ็ญ/พิมพ์๒๐ มกราคม ๒๕๕๒โชติกานต์/ปรับปรุง๖ กันยายน ๒๕๕๙[๑] ราชกิจจานุเบกษาเล่ม ๑๒๔/ตอนพิเศษ ๕๗ ง/หน้า ๘๕/๑๑ พฤษภาคม ๒๕๕๐